ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

14 ΟΚΤΩΒΡΙΟΥ 1082 


ΤΕΥΧΟΣ ΠΡΩΤΟ 


ΑΡΙΘΜΟΝ ΦΥΛΛΟΥ 

130 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

(335. Προσωρινή άνααλήρωση τοϋ Υπουργού Εξωτερικών 
Ιωάννη: Χαραλαμπό-πουλο» άζό τον Υπουργό Προε¬ 
δρίας τής Κυβέρνησης Άγαμέμνονα Κουττόγιωργα.. :Ι. 

636. Τροποποίηση καί συ-μπλήρωτηι τον ύζ’. άρι#. 1014/ 

1.9.81 Π.Δ. πού «φορά *τή λειτουργία δελτίου Προ¬ 
γνωστικών αγώνων ποδοσφαίρου.. . 2 

637. Σύσταση στο Δήμο Μυτιλήνης Νομού Λέσβου ενιαίας 
επιχείρησης ύδρευσης καί αποχέτευσης μέ τδ όνομα 
«Δημοτική Επιχείρηση "Υδρευσης καί Αποχέτευσης 


Μυτιλήνης».3 

638. Σύσταση στο Δήμο Βόλο» Νομού Μαγνησίας Δημοτι¬ 

κής ^Επιχείρησης με το όνομα «ΚΑ'ΑΛΙΉΕΧΝΕΚΟ 
ΕΡΓΑΣΤΗΡΙ ΔΗΜΟΥ ΒΟΛΟΥ». 4 

639. Μετεγγραφές μαθητών μεταξύ Λυκείων Τεχνικής·— 

'(νπαγγ/κής καί Γενικής ’Εκπαιδεύσεως κα^ώς και 
εγγραφές μαθητών Λυκείων στις Τεχνικές — 
^Επαγγελματικές Σίχολές τού Ν. 5-76/1977.5 


ΔΙΟΡΘΩΣΕΙΣ ΣΦΑΛΜΑΤΩΝ 

Δ:όρ-ίωση σφάλματος στο 613/82 Π.Δ. (Συμπλήρωση το» 
Π.Δ. τής 24.4.82 «περί καταργήσεως τού 'Ελληνικού 
Κέντρου ’Έρευνών’ Δικαστικής Ψυχολογίας καί Ψυ¬ 
χιατρικής Ανηλίκων (-ΕΚΕΔΨΨΛ)». ..-6 


ΔΙΑΤΑΓΜΑΤΑ 

- ( 1 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 635 

Προσωρινή άναπλήρωση τοϋ 'Υπουργοϋ Εξωτερικών Ιωάν¬ 
νη-Χαραλαμπό.πουλου άπό τον 'Υπουργό Προεδρίας τής 
Κυβέρνησης Άγαμέμνονα Κουτσόγιοοργα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη τις διατάξεις των άρθρων : α) 19 παρ. 1 
τού. Ν.400/1976 «περί Υπουργικού Συμβουλίου καί Υ¬ 
πουργείων», β) 14 τοϋ Ν.1266/1982 «όργανα άσκησης τής 
νομισματικής πιστωτικής καί συναλλαγματικής πολιτικής 
καί άλλες διατάξεις», μέ πρόταση τοϋ Πρωθυπουργού, άπο- 
φασίζουμε : 

Όρίζουμε, ότι τον Υπουργό Εξωτερικών Ιωάννη Χα- 
ραλαμπόπουλο, κατά τη διάρκεια τής άπουσίάς του στήν αλ¬ 
λοδαπή, άπό 11 μέχρι 20 Όκτωβρίου 1982, αναπληρώνει 


ό Υπουργός Προεδρίας τής Κυβέρνησης Αγαμέμνων Κου- 
τσόγιωργας. 

Στον Πρωθυπουργό άναθέτουμε τη δημοσίευση καί εκτέ¬ 
λεση αύτοϋ τοϋ Προεδρικού Διατάγματος. 

Αθήνα, 14 Όκτωβρίου 1982 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΠΡΩΘΥΠΟΥΡΓΟΣ 

ΑΝΔΡΕΑΣ Γ. ΠΑΠΑΝΔΡΕΟΥ 


( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. .636 

Τροποποίηση καί συμπλήρωση τοϋ ύπ’ άριθ. 1014/1.9.81 

Η.Δ. πού άφορά στη λειτουργία δελτίου Προγνωστικών 

άγώνων Ποδοσφαίρου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας ύπόψη τις διατάξεις : 

1. Τοϋ άρθρου 6 τοϋ Ν.Δ.3865/58 «περί τροποποιήσεως 
καί συμπληρώσεως τών περί εξωσχολικού Αθλητισμού Νό¬ 
μων». 

2. Τοϋ Λ.Ν.397/68 «περί επανασυστάσεως τής Γενικής 
Γραμματείας Αθλητισμού καί τών άρμοδιοτήτών αυτής». 

3. Την ύπ’ άριθ. 4114/15.7.82 κοινή άπόφαση τών Πρω¬ 

θυπουργού καί 'Υπουργοϋ Προεδρίας τής Κυβέρνησης «ανά¬ 
θεση αρμοδιοτήτων στον Υφυπουργό Προεδρίας Κυβέρνη¬ 
σης Κωνσταντίνο Λ άλιωτη». Λ 

4. Την ύπ’ άριθ. 659/30.8.82 γνωμοδότηση τού Συμβου¬ 
λίου τής Επικράτειας, προτάσει τού έπί τής Προεδρίας τής 
Κυβέρνησης Υφυπουργού, άποφασίζουμε : 

"Αρθρο Μόνο. 

Τό ύπό τού άρθρου μόνου τού ύπ’ άριθ. 1014/1981 Π.Δ. 
(ΦΕΚ 252/14.9.81 τ. Α') προβλεπόμενο χρηματικό ποσό 
τών 20.000 δρχ. αυξάνεται στο ποσό τών 25.000; δρχ. 

Στον -Υφυπουργό Προεδρίας τής Κυβέρνησης, άναθέτουμε 
τη δημοσίευση καί εκτέλεση τοϋ Διατάγματος αύτοϋ.- - 

Αθήνα, 9 Όκτωβρίου 1982 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

ΚΩΝΣΤΑΝΤΙΝΟΣ Α ΑΛΙΩΤΗΣ 

( 3 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΟ 637 

Σύσταση στο Δήμο Μυτιλήνης Νομού Λέσβου ένιαίας επι¬ 
χείρησης ύδρευσης καί άποχέτευσης μέ το ονομα, «Δημο¬ 
τική Επιχείρηση "Υδρευσης καί Άποχέτευσης Μυτιλήνης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας ύπόψη : 

1. Τίς διατάξεις τού άρθρου 1 τού Ν. 1069/1980, «περί 

κινήτρων. διά τήν 'ίδρυσιν έπιχειρήσεων Ύδρεύσεως καί 
Άποχετεύσεως». 

2. Τήν άρ. 537 τής 7 Ιουλίου 1982 γνωμοδότηση του 
Συμβουλίου τής Επικράτειας, μέ πρόταση τού Υπουργού 
Εσωτερικών, αποφασίζουμε : 

"Αρθρο μόνο. 

Έγκρίνεται ή άρ. 340/1981 άπόφαση τού Δημοτικού 
Συμβουλίου Μυτιλήνης Νομού Λέσβου, δπως τροποποιήθηκε 
μέ τήν 96/1982 δμοια αυτού πού αφορούν τή σύσταση στον 
ομώνυμο δήμο ενιαίας επιχείρησης ύδρευσης καί άποχέ¬ 
τευσης πού έχει ώς έξής : 

1. Συνιστάται στο Δήμο Μυτιλήνης Νομού Λέσβου 
ένιαία επιχείρηση ύδρευσης καί άποχέτευσης μέ το δνομα 
«Δημοτική Επιχείρηση "Υδρευσης καί Αποχέτευσης Μυ¬ 
τιλήνης». 

2. 'Η Δημοτική Επιχείρηση "Υδρευσης καί Αποχέτευσης 
είναι νομικό πρόσωπο ιδιωτικού δικαίου μέ κοινωφελή 
χαρακτήρα καί διέπεται ώς προς τή διοίκηση, οργάνωση, 
έκτέλεση, λειτουργία καί συντήρηση των έργων τής άρμο- 
διότητάς της καθώς καί τίς πηγές χρηματοδότν|σής της 
άπό τίς διατάξεις τού Ν. 1069/1980 «περί κινήτρων διά 
τήν ίδρυσιν έπιχειρήσεων ύδρεύσεως καί άποχετεύσεως». 
"Οσον άφόρά τά υπόλοιπα έφαρμόζονται οί διατάξεις τού 
Ν. 1065/1980 «περί κυρώσεως τού Δημοτικού καί Κοινο¬ 
τικού Κώδικα» καί οί κανόνες τής ιδιωτικής οικονομίας 
(άρθρο 1 παρ. 1 Ν. 1069/1980). 

3. "Εδρα τής επιχείρησης είναι ή πόλη τής Μυτιλήνης. 

4. Περιοχή αρμοδιότητας τής επιχείρησης 'εϊναι ή διοι¬ 
κητική περιφέρεια τού Δήμου Μυτιλήνης. 

5. 'Η σύσταση τής έπιχείρησης δικαιολογείται γιατί 
μέ τή σύσταση αυτής σύμφωνα μέ τίς διατάξεις τού Ν. 
1069/1980: α) επιτυγχάνεται διοικητική καί οικονομική 
αύτοτέλεια καί ευελιξία, άντιμετωπίζεται ριζικά, μεθοδικά 
καί μακροχρόνια δλο τό κύκλωμα ύδρευσης καί άποχέτευσης 
τής πόλης Μυτιλήνης μέ τήν έκτέλεση καί λειτουργία των 
συναφών έργων ύδρευσης καί άποχέτευσης καί β) εξασφα¬ 
λίζεται ή χρηματοδότηση τών έργων αύτών άπό τό πρό¬ 
γραμμα Δημοσίων Επενδύσεων, άπό δανειοδότηση καί άπό 
ίδιους πόρους πού προβλέπονται υπέρ τής έπιχείρησης 

άπό τό Ν. 1069/1980. 

6. Τρόπος έκμετάλλευσης τών έργων καί υπηρεσιών : 

Ή έκμετάλλευση τών έργων καί υπηρεσιών τής έπιχεί¬ 
ρησης ένεργεΐται σύμφωνα μέ τίς διατάξεις τού Ν. 1069/80, 
καί τούς κανονισμούς πού ψηφίζονται σύμφωνα μ" αύτές. 

7. Περιουσία τής έπιχείρησης : Στήν περιουσία τής 
έπιχείρησης άνήκουν τά έργα ύδρευσης καί άποχέτευσης 
τής περιοχής αρμοδιότητας τής έπιχείρησης, τά όποια 
έκτελέσθηκαν ή θά έκτελεσθοΰν μέ βάση τίς μελέτες πού 
έγκρίθηκαν η θά έγκριθοΰν, δλοι οί υπόνομοι πού υπάρχουν 
καί οί έγκαταστάσεις ύδρευσης καί άποχέτευσης άκαθάρτων 
καί όμβριων ύδάτων, δλοι οί υπόνομοι ή άνοικτοί άγωγοί 
πού έκβάλλουν άμεσα ή έμμεσα στο δίκτυο, καθώς καί οί 
μονάδες έπεξεργασίας πόσιμου ΰδατος καί υγρών άποβλήτων. 

8. "Εσοδα τής έπιχείρησης είναι αύτά τά όποια θεσπί¬ 
ζονται άπό τίς διατάξεις τού Ν. 1069/80, άρθρα 10 έως 
καί 16 καί 27 καί 28, δηλαδή : 


α) Τό ειδικό τέλος γιά τή μελέτη, κατασκευή καί έπέ- 
κταση τών έργων ύδρευσης καί άποχέτευσης, γιά μία δεκαετία 
άπό 1ης Ίανουαρίου τού επομένου άπό τή σύσταση τής 
έπιχείρησης έτους πού υπολογίζεται σέ ποσοστό 80% έπί 
τής άξίας τού ΰδατος πού καταναλίσκεται (άρθρο 11 Ν. 

1069/1980). 

β) Τό ειδικό τέλος 3% έπί τού άκαθαρίστου εισοδήματος 
άπό οικοδομές πού βρίσκονται στήν περιφέρεια τού δήμου, 
τό όποιο καταβάλλεται γιά μία δεκαετία άπό τήν έναρξη 
τού έπόμενου άπό τή σύσταση τής έπιχείρησης έτους 

(άρθρο 12 Ν. 1069/1980). 

γ) Δωρεάν έπιχορήγηση άπό τό πρόγραμμα δημοσίων 
έπενδύσεων σέ ποσοστό μέχρι 35% έπί τών δαπανών μελετών 
καί κατασκευών τών κάθε φύσεως έργων ύδρευσης καί 
άποχέτευσης αρμοδιότητας τής έπιχείρησης (άρθρο 13 

Ν. 1069/80). 

δ) Τό τέλος σύνδεσης μετά τού δικτύου τής άποχέτευσης 
(άρθρο 10 παρ. 1 έδαφ. γ' Ν. 1069/1980). 

ε) 'Η δαπάνη διακλάδωσης καί σύνδεσης πρός τον 
άγωγό τής ύδρευσης καί τής άποχέτευσης (άρθρο 10 παρ. 1 
έδαφ. δ' καί άρθρο 15 Ν. 1069/1980). 

στ) Τό τέλος σύνδεσης μετά τοΰ δικτύου τής ύδρευσης 
(άρθρο 10 παρ. 1 έδαφ. ε' Ν. 1069/80). 

ζ) Τό τέλος χρήσεως υπονόμων (άρθρο 10 παρ. 1 έδαφ. 
στ' Ν. 1069/80). 

η) Ή άξια ΰδατος πού καταναλώνεται (άρθρο 10 παρ. 1 
έδαφ. ζ' Ν. 1069/80). 

θ) Ή έγγύηση χρήσεως τοΰ υδρομετρητή (άρθρο 10 
παρ. 1 έδαφ. η' Ν. 1069/80). 

ι) Ή δαπάνη μετατόπισης άγωγών διακλαδώσεων καί 
συνδέσεων ύδρευσης ή άποχέτευσης υδρομετρητών ή άλλων 
συναφών έργασιών (άρθρο 10 παρ. 1 έδαφ. θ' Ν. 1069/1980). 

ια) Οί συνεισφορές τρίτων γιά τήν έκτέλεση κατά προ¬ 
τεραιότητα έργων (άρθρο 10 παρ. 1 έδαφ. ι' Ν. 1069/80). 

ιβ) Οί πρόσοδοι άπό τήν περιουσία ή τό τίμημα άπό τήν 
έκποίηση αύτής (άρθρο 10 παρ. 1 έδαφ. ιβ' Ν. 1069/80). 

ιγ) Δάνειο, κληρονομιές, δωρεές καί λοιπές έπιχορηγή- 
σεις (άρθρο 10 παρ. 1 έδαφ. ιγ' καί άρθρο 14 Ν. 1069/1980). 

ιδ) "Εσοδα πού εΐσπράττονται άπό τήν έφαρμογή τών 
διατάξεων τών άρθρων 27 καί 28 : Ν. 1069/80, καθώς καί 
κάθε άλλη νόμιμη πρόσοδος. 

9. 'Η έπιχείρηση διοικεΐται άπό διοικητικό συμβούλιο 
πού άποτελεΐται άπό τό δήμαρχο ώς πρόεδρο καί έξι (6) 
μέλη πού προέρχονται σέ ίσο άριθμό άπό δημοτικούς συμ¬ 
βούλους καί άπό κατοίκους τοΰ δήμου οί όποιοι έχουν 
πείρα ή γνώσεις σχετικές μέ τό άντικείμενο τής έπιχείρησης. 

Τά μέλη τοΰ Διοικητικού Συμβουλίου καί οί άναπληρω- 
τές τους ορίζονται άπό τό δημοτικό συμβούλιο. 

'Η θητεία τού Διοικητικού Συμβουλίου άκολουθεϊ τή 
θητεία τού Δημοτικού Συμβουλίου καί λήγει μόλις έγκατα- 
σταθοΰν τά νέα μέλη. 

Τό Διοικητικό Συμβούλιο έκλέγει άπό τά μέλη του, τον 
άντιπρόεδρο ό όποιος άναπληρώνει τον πρόεδρο σέ περίπτωση 
άπουσίας ή κωλύματος τού τελευταίου (άρθρο 3 Ν. 1069/80 
καί άρθρο 206 Ν. 1065/80). 

10. 'Ο Πρόεδρος τοΰ Διοικητικού Συμβουλίου έκπροσω- 
πεϊ τήν έπιχείρηση σέ ύλες τίς σχέσεις της, δικαστικές ή 
έξώδικες καί σέ περίπτωση άπουσίας ή κωλύματος αυτού, 
ό άντιπρόεδρος (άρθρο 5 παρ. 4 Ν. 1069/1980 καί άρθρο 
207 Ν. 1065/1980). 

, Στόν Υπουργό Εσωτερικών άναθέτουμε τή δημοσίευση 
καί έκτέλεση τοΰ διατάγματος τούτου. 

’Αθήναι, 30 Σεπτεμβρίου 1982 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΩΝ 

ΓΕΩΡΓΙΟ! ΓΕΝΝΗΜΑΤΑ! 

(4) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 638 

Σύσταση στο Δήμο Βόλου Ν. Μαγνησίας Δημοτικής Επιχεί¬ 
ρησης μέ τό όνομα «ΚΑΛΛΙΤΕΧΝΙΚΟ ΕΡΓΑΣΤΗΡΙ 
ΔΗΜΟΥ ΒΟΛΟΥ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας ύπόψη : 

1. Τις διατάξεις των άρθρων 205 καί 215 τοΰ Δημοτικού 
καί Κοινοτικού Κώδικα (Ν. 1065/1980). 

2. Την άριθ. 132/82 απόφαση τοΰ Δημοτικού Συμβου¬ 
λίου Βόλου Νομού Μαγνησίας. 

3. Την άριθ. 547 τής 14.7.82 γνωμοδότηση τού Συμβου¬ 
λίου τής Επικράτειας, μέ πρόταση τοΰ Υπουργού Εσωτε¬ 
ρικών, άποφασίζουμε : 

"Αρθρο Μόνο. 

1. Συνιστάται στο Δήμο Βόλου Νομού Μαγνησίας ίδιο 
νομικό πρόσωπο Δημοτικής Έπιχείρησις μέ τό όνομα 

«ΚΑΛΛΙΤΕΧΝΙΚΟ. ΕΡΓΑΣΤΗΡΙ ΔΗΜΟΥ ΒΟΛΟΥ» 

2. Σκοπός τής Επιχείρησης είναι : 

'Η παρέμβαση στην προώθηση τής όλης πολιτιστικής ζωής 
τού Βόλου πάνω σέ μια βάση πού θά προωθούσε τη γνωριμία 
των πλατύτερων μαζών τοΰ λαού μέ τό σημαντικό Ελληνικό 
καί παγκόσμιο πολιτιστικό προϊόν. 

'Η Συντονιστική αυτή παρέμβαση δέν άντιπαρατίθεται 
στήν αυτόματη δράση τών πολιτιστικών καί καλλιτεχνικών 
σωματείων τής πόλης, άντίθετα επιζητεί τήν πολυμορφία, 
τή διατήρηση τών έπί μέρους πολιτιστικών φορέων, τον πολ¬ 
λαπλασιασμό καί τή γεωγραφική προώθησή τους στις 
συνοικίες τής πόλης. 

'Ο σκοπός αυτός πραγματοποιείται μέ τα έξής μέσα : 

Μέ τή διοργάνωση καί πραγματοποίηση καλλιτεχνικών 
εκδηλώσεων καί κυρίως θεατρικών παραστάσεων, συναυλιών 
ή άλλων μουσικών εκδηλώσεων, εμφανίσεων χορευτικών 
συγκροτημάτων, έκθέσεων έργων τέχνης ή χειροτεχνίας, 
κινηματογραφικών προβολών, παραστάσεων, τσίρκου κλπ. 

Ή έπιχείρηση μπορεί έπίσης νά διοργανώνει έτήσιες ή 
περιοδικές φεστιβαλικές εκδηλώσεις μέ σύνθετα προγράμ¬ 
ματα. 'Η οργάνωση καλλιτεχνικών έκδηλώσεων μπορεί νά 
γίνει καί σέ άλλες πόλεις έκτος τής έδρας τής επιχείρησης. 

Μέ τή συνεργασία τής έπιχείρησης μέ παρόμοιους οργα¬ 
νισμούς, έπιχειρήσεις ή γραφεία τής Ελλάδος ή τού έξω- 
τερικοΰ. 

Μέ τή λειτουργία έπί μέρους τμημάτων πού καλλιεργούν 
διάφορους τομείς τής τέχνης, όπως π.χ. θεατρικό, χορευτικό, 
μουσικό, κινηματογραφικό, λογοτεχνικό, εικαστικό κτλ. 
καί ευνοούν τήν έρασιτεχνική καλλιτεχνική δημιουργία. 

Μέ τή δημιουργία έπαγγελματικών καλλιτεχνικών μο¬ 
νάδων, πού ή δράση τους προωθεί τούς σκοπούς τής έπι¬ 
χείρησης. 

3. "Εδρα τής έπιχείρησης είναι ό Δήμος Βόλου. 

4. Στήν έπιχείρηση παρέχονται κατά χρήση καί άπο- 
κλειστικά γιά έκμετάλλευση τά δύο θέατρα τής πλατείας 
Ρ. Φεραίου, ήτοι τό κλειστό (χειμερινό) καί τό ύπαίθριο 
(θερινό) τών οποίων ό δήμος διατηρεί τήν κυριότητα. 

Εξάλλου, παρέχεται στήν έπιχείρηση ή δυνατότητα χρησι- 
μοποιήσεως γιά έκμετάλλευση τών υπαίθριων κοινόχρηστων 
χώρων πού άνήκουν στο δήμο, καθώς καί τών στεγασμένων 
δημοτικών χώρων, μέ τήν προϋπόθεση ότι διά τής τοιαύτης 
παραχωρήσεως δέν θά άναιρείται ή κοινή χρήση τών χώρων 
τούτων. 

5. Πόροι τής έπιχείρησης είναι : α) οι κάθε φυσεως επι¬ 
χορηγήσεις, β) οί δωρεές, κληρονομιές και κληροδοσίες,^γ) 
έσοδα άπό τό άντίτιμο τών υπηρεσιών πού παρέχονται άπό 
τήν έπιχείρηση, δ) προσοδοι από την κινητη και ακίνητη 
περιουσία της καθώς καί άπό χρηματικές καταθέσεις. 

6. Μέ κανονισμούς πού συντάσσονται άπό τήν έπιτροπή 
καί έκδίδονται μέ άποφάσεις τοΰ δημοτικού .συμβουλίου οί 


όποιες δημοσιεύονται στήν Εφημερίδα τής Κυβερνήσεως 
σύμφωνα μέ τις διατάξεις τοΰ άρθρου 211 τού Ν. 1065/80 
ρυθμίζονται κάθε φορά σχετικά μέ τήν οργάνωση, τή λει¬ 
τουργία καί τή διαχείριση τής έπιχείρησης, καί ορίζεται ό 
τρόπος προσλήψεως καί τά προσόντα τού προσωπικού τής 
έπιχείρησης, τά θέματα τά σχετικά μέ τήν κατάστασή του 
καθώς καί τό άνώτατο όριο τοΰ άριθμοΰ τοΰ προσωπικού 
κατά κατηγορίες (άρθρο 211 παρ. 1 καί 2. Ν. 1065/80). 

7. 'Η έπιχείρηση διοικεΐται άπό έπιτροπή πού άποτε- 
λεΐται άπό τό δήμαρχο ή ένα άπό τούς βοηθούς του πού ορί¬ 
ζεται άπό αύτόν κατά τήν διάταξη τοΰ άρθρου -206 παρ. 4 
Ν. 1065/80, ώς πρόεδρο καί έξι μέλη πού προέρχονται σέ 
ΐσο άριθμό.άπό δημοτικούς συμβούλους καί πολίτες κατοίκους 
Βόλου, οί όποιοι έχουν πείρα ή γνώσεις σχετικές μέ τό άν- 
τικείμενο τής έπιχείρησης (άρθρο 206 παρ. 1 Ν. 1065/80). 

Τά μέλη τής έπιτροπής καί ,οί άναπληρωτές του ορίζονται 
άπό τό Δημοτικό Συμβούλιο. 

Ή θητεία τής έπιτροπής άκολουθεΐ τή θητεία τού Δημο¬ 
τικού Συμβουλίου καί λήγει μέ τήν έγκατάσταση τών νέων 
μελών. 

'Η Έπιτροπή έκλέγει άντιπρόεδρο άπό τά μέλη της (άρθρ. 

206 Ν. 1065/80). 

. Στον Υπουργό Εσωτερικών άναθέτουμε τή δημοσίευση 
καί έκτέλεση. τού διατάγματος αύτού. 

’Αθήναι, 30 Σεπτεμβρίου 1982 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤίΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΣΩΤΕΡΙΚΟΝ 

ΓΕΩΡΓΙΟΣ ΓΕΝΝΗΜΑΤΑ* 


(δ) 

ΠΡΟΕΔΡΙΚΟ ΔΙΑΤΑΓΜΑ ΥΠ* ΑΡΙΘ. 639 

Μετεγγραφές μαθητών μεταξύ Λυκείων Τεχνικής - Επαγ¬ 
γελματικής καί Γενικής Έκπαιδεύσεως, καθώς καί 
έγγραφές μαθητών Λυκείων στις Τεχνικές - Επαγγελ¬ 
ματικές. Σχολές, τού Ν.576/1977. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντας ύπόψη : 

1. Τις διατάξεις τών άρθρων 8 παρ. 3 καί 11 παρ. 1 τοΰ 
Ν.576/77 «περί όργανώσεως καί λειτουργίας τής Μέσης 
καί Άνωτέρας Τεχνικής Επαγγελματικής Έκπαιδεύσεως». 

2. Τις διατάξεις τοΰ άρθρου 31 παρ. 4 τοΰ Ν.309/1976 
«περί όργανώσεως καί διοικήσεως τής Γενικής Έκπαιδεύ- 
σεως». 

3. Τήν ύπ’ άριθ. 4/1982 γνώμη τοΰ Κ.Ε.Μ.Ε. 

4. Τήν ύπ’ άριθ. 622/1982 γνωμοδότηση τοΰ Συμβου¬ 
λίου τής Επικράτειας, μέ πρόταση τοΰ 'Υπουργού,Εθνι¬ 
κής Παιδείας καί Θρησκευμάτων, άποφασίζουμε : 

"Αρθρο 1. 

Επιτρέπεται ή μετεγγραφή μαθητών άπό Δημόσιο Τε¬ 
χνικό ή Επαγγελματικό Λύκειο σέ Δημόσιο Λύκειο Γενι¬ 
κής Έκπαιδεύσεϊρς καί άντίστροφα στις άκόλουθες περι¬ 
πτώσεις: 

1. α) Μαθητές πού έχουν πραγματοποιήσει έγγραφή 
στήν Α' τάξη τοΰ ένός τύπου Λυκείου μπορούν νά μετεγ- 
γραφοΰν στήν Α' τάξη τού άλλου. 

β) Μαθητές πού άπερρίφθησαν στήν Α' τάξη τοΰ ένός 
τύπου Λυκείου μπορούν νά μετεγγραφοΰν στήν Α'τάξη τοΰ 
άλλου τύπου. 

γ) Μαθητές πού έχουν προαχθεΐ άπό τήν Α' τάξη τοΰ 
ένός τύπου Λυκείου, μπορούν νά μετεγγραφοΰν στή Β' τάξη 
τοΰ άλλου τύπου. 

δ) Μαθητές πού περάτωσαν τή .φοίτησή τους στή Β' 
τάξη τοΰ ένός τύπου Λυκείου, άνεξάρτητα άπό τήν προα- 

γωγή ή τήν απόρριψή τους, μπορούν νά μετεγγραφοΰν στή 
Β' τάξη τοϋ άλλου τύπου Λυκείου. 

2. Οί μετεγγραφές τής προηγούμενης παραγράφου διε- 
νεργοΰνται με τη διαδικασία πού προβλέπεται άπό τις περί 
μετεγγραφών διατάξεις των οικείων τύπων Σχολείων. 

3. Όμοίως έπιτρέπονται οί μετεγγραφές μεταξύ Λυκείων 
Γενικής καί Τεχνικής - Επαγγελματικής Έκπαιδεύσεως 
καί για μαθητές ΐδιοοτικών Λυκείων πού έπιθυμοϋν νά μετεγ- 
γραφοΰν σέ Δημόσια τοϋ άλλου , τύπου καί άντίστροφα. Οί 
μετεγγραφές αυτές επιτρέπονται στις περιπτώσεις τής παρ. 1 
τοϋ παρόντος. 

4. Οί μετεγγραφές τής προηγούμενης παραγράφου των 
μαθητών ιδιωτικών Λυκείων πού μετεγγράφανται στα Δη¬ 
μόσια τοϋ άλλου τύπου πραγματοπαιοΰνται μί: τή διαδικα¬ 
σία τής παρ. 7 τοϋ άρθρου 7 τοϋ II.Δ.420/1978 (ΦΕΚ 80) 
«περί συμπληρωματικών τινων διατάξεων ρυθμιζουσών θέ¬ 
ματα τών σχολείων Μέσης Γενικής Έκπαιδ/σεως». Οί μετεγ¬ 
γραφές άπό Δημόσια σέ ιδιωτικά τοϋ άλλου τύπου διενερ- 
γοΰνται μέ τή διαδικασία πού προβλέπεται άπό τις σχετικές 
περί μετεγγραφών διατάξεις τών οικείων τύπων σχολείων. 

5. "Ολες οί μετεγγραφές τοϋ παρόντος άρί'ρου πραγμα¬ 
τοποιούνται άπο τήν αρχή τοϋ Σχολικού έτους μέχρι καί 
τήν 31η Όκτωβρίου. 

"Αρθρο 2. 

Μαθητές Λυκείων Γενικής ή Τεχνικής - Επαγγελματι¬ 
κής Έκπαιδεύσεως μπορούν νά έγγραφοΰν σέ Τεχνική καί 
Επαγγελματική Σχολή (Νέου Τύπου). 

'Η έγγραφή αύτή πραγματοποιείται μέ τήν ύπηρεσιακή 
άποστολή στήν Τεχνική καί Επαγγελματική Σχολή τοϋ 


’Ατομικού δελτίου (καρτέλλας) τοϋ μαθητή άπό τό Λύκειο 
στο όποιο φοιτά ύστερα άπό αίτηση τοϋ κηδεμόνα του. 

Πάνω στο ατομικό δελτίο άναγράφεται ή ένδειξη «"Εχει 
ισχύ άποδεικτικοΰ Σχολικής χρήσεως καί χορηγείται γιά 
τήν έγγραφή τοϋ μαθητή στήν.Σχολή». 

Στον Υπουργό Εθνικής Παιδείας καί Θρησκευμάτων 
άναθέτουμε τή δημοσίευση καί έκτέλεση τοϋ παρόντος 
Προεδρικού Διατάγματος. 

Αθήνα, 9 Όκτωβρίου 1982 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΚΑΚΛΑΜΑΝΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στο 618/82 Π.Δ. (Σύμπλήρωση τοϋ Π.Δ. τής 34.4.82 
«περί καταργήσεως τοϋ Ελληνικού Κέντρου Ερευνών Δικα¬ 
στικής Ψυχολογίας καί Ψυχιατρικής Ανηλίκων (ΗΚΕΔ- 
ΨΨΑ,)», πού δημοσιεύτηκε στο ΦΕΚ 1Ι34Ι/6.10.82, τ. Α;', 
■σελ. 1072, γίνεται ή άκόλουΦη διόρθωση: μετά τις υπογραφές 
πού υπάρχουν, προσόετονται καί οί υπογραφές τών Υπουργών 
πού παρ αλείφτηκαν: «Ο ΥΠΟΥΡΓΟΣ! ΕΡΕΥΝΑΣ! ΚΑΙ 
ΤΕΧΝΟΛΟΓΙΑΣ! Γ. ΛΙΑΝΗΣ, Ο ΥΠΟΥΡΡΟΕΙ ΥΓΕΙΑΣ 
ΚΑΙ ΠΡΟΝΟΙΑΣ: Π. ΑΥΓΕΡΙΝΟΣ 1 , Ο ΥΦΥΠΟΥΡΓΟΣ 
ΟΙΚΟΝΟΜΙΚΩΝ Δ. ΤΣΟΒΟΛΑΕ!». 

(Άπο το Εθνικό Τυπογραφείο) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




